
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 9700 din 19.09.2025
REFERAT DE APROBARE

a proiectului de hotărâre privind aprobarea criteriilor și a procedurii de numire în funcție a Directorului Direcției de Asistență Socială Deta.
Potrivit prevederilor art. 155, alin. (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, numirea conducătorilor instituţiilor publice de interes local, respectiv ai serviciilor publice de interes local se face pe baza concursului sau examenului organizat potrivit procedurilor şi criteriilor aprobate de Consiliul Local la propunerea primarului, în condiţiile  titlului  III capitolul IV, după caz. 
Totodată, potrivit art. 113, alin. (1), (3) și (5) din Legea nr. 292/2011 asistenței sociale, coroborat cu art. 129, alin. (2), lit. a), alin. (3), lit. c) și alin. (6), lit. a) din Ordonanta de Urgență a Guvernului nr. 57/2019 privind Codul administrativ, consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind asistența socială. 
Direcția de Asistență Socială Deta a fost înființat prin Hotărârea Consiliului Local al Orașului Deta nr. 110/26.08.2025, fiind aprobat și Regulamentul de organizare și funcționare, organigrama și statul de funcții al Direcției de Asistență Socială Deta.

Procedurile și criteriile de numire în funcția de Director al Direcției de Asistență Socială Deta se vor face prin concurs organizat în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar  plătit din fonduri publice,  cu modificările și completările ulterioare.
Raportat la prevederile legale mai sus invocate, oportunitatea elaborării și aprobării prezentului proiect de hotărâre se întemeiază pe necesitatea adoptării măsurilor și ulterior a aplicării lor, în demersul de dezvoltare a serviciilor publice din domeniul de asistență socială, cu scopul creșterii calității vieții și promovarea principiilor de coeziune și incluziune socială ce urmează a fi prestate în orașul Deta.

Față de cele expuse, supun aprobării Consiliului Local al Orașului Deta, proiectul de hotărâre în forma prezentată.  
PRIMAR,

Ec. Petru ROMAN

